جامعہ عربیہ مسعودیہ نور العلوم، بہرائچ

جامعہ عربیہ مسعودیہ نورالعلوم، جو نورالعلوم بہرائچ کے نام سے بھی معروف ہے، بھارتی ریاست اتر پردیش کے شہر بہرائچ میں واقع دیوبندی مکتب فکر سے تعلق رکھنے والا قدیم دار العلوم ہے۔

 تاریخ 
جامعہ عربیہ مسعودیہ نور العلوم (قدیم نام: مدرسہ عربیہ نور العلوم) یکم ذو القعدہ 1349ھ مطابق 29 مارچ 1931ء کو قاضی پورہ، بہرائچ میں محفوظ الرحمن نامی نے اپنے والد شاہ نور محمد بہرائچی کے انتقال کے بعد، شہر بہرائچ کے مجاہد آزادی اور انڈین کانگریس پارٹی کے سیاسی رہنما خواجہ خلیل احمد شاہ کی تجویز پر قائم کیا۔ آزادی کے وقت محفوظ الرحمن نامی نے 1948ء میں بہرائچ میں جدید تعلیم کے فروغ کے لیے مولانا آزاد نور العلوم ہائی اسکول کی بنیاد رکھی، جو اب آزاد انٹر کالج کے نام سے معروف ہے۔

جنوری 1937ء میں مدرسے نے معاشی ترقی کے لیے نور العلوم کے نام سے ایک نجی اسکول قائم کیا، جہاں مستحق مسلم نوجوانوں کو چمڑے کی مصنوعات کی تیاری کی تعلیم دی گئی۔ اس منصوبے کو حکومت کی جانب سے محکمہ صنعت کے ذریعے سالانہ 600 روپے وظیفہ کی امداد کا پروانہ دیا گیا۔

یہاں سے فارغ التحصیل طلبہ اپنے نام کے ساتھ نوری کا لاحقہ لگاتے ہیں۔امیر احمد قاسمی (2011)۔ نور العلوم کے درخشندہ ستارے، صفحہ: 33

 تحریک آزادی میں حصہ 
اس مدرسے سے وابستہ افراد نے تحریک آزادی ہند میں بھی حصہ لیا۔ ہندوستان چھوڑ دو تحریک کے سلسلے میں مدرسے کے سابق صدر مدرس سلامت اللہ بیگ قاسمی جیل گئے۔ مدرسے کے سابق کارگزار مہتمم کلیم اللہ نوری نے اپنے زمانۂ طالب علمی میں اساتذہ کی ہدایت پر 1941ء میں مہاتما گاندھی کی ستیہ گرہ تحریک میں شمولیت اختیار کی اور اس سلسلے میں بہرائچ اور گونڈہ کی جیلوں میں ایک سال سے زائد عرصہ گزارا۔ 1942ء میں ہندوستان چھوڑ دو تحریک کے تحت آزادی کی سرگرمیوں سے وابستہ رہے اور آزادی تک تحریک سے منسلک رہے۔ اندرا گاندھی کی وزارت کے دوران مذکورۂ بالا دونوں کو ”مجاہد آزادی“ کا خطاب دیا گیا۔امیر احمد قاسمی (2011)۔ نور العلوم کے درخشندہ ستارے، صفحات: 51، 57–58، 118

 انتظامیہ 
ادارے کے پہلے مہتمم محمد احسان الحق تھے، اور موجودہ مہتمم زبیر احمد قاسمی ہیں۔

دو لسانی عربی-اردو لغت مصباح اللغات کے مصنف اور ماہنامہ دار العلوم کے تیسرے مدیر عبد الحفیظ بلیاوی اس مدرسے کے تدریسی عملے کے رکن اور ناظر  رہ چکے ہیں۔

ذیل میں مدرسے کے مہتممین، نائب مہتممین اور کارگزار مہتممین کی فہرست دی گئی ہے۔امیر احمد قاسمی (2011)۔ نور العلوم کے درخشندہ ستارے، صفحات: 117–118

ناممدتِ منصب 1  محمد احسان الحق1931ء  ستمبر 1945ء 2 محفوظ الرحمن نامی  ستمبر 1945ء  فروری 1946ء 3  محمد احسان الحق  فروری 1946ء  ستمبر 1954ء 4  فضل حق  ستمبر 1954ء  دسمبر 1956ء 5  محمد احسان الحق  دسمبر 1956ء  جنوری 1961ء 6  محمد افتخار الحق قاسمی  جنوری 1961ء  جنوری 2008ء  7  کلیم اللہ نوری    8  حیات اللہ قاسمی     9  زبیر احمد قاسمی جنوری 2018ء "بر سرِ منصب"

 ممتاز فضلا 
جامعہ عربیہ نور العلوم، بہرائچ کے ممتاز فضلا، جن کے نام حروفِ تہجی کے اعتبار سے ترتیب دیے گئے ہیں:امیر احمد قاسمی (2011)۔ نور العلوم کے درخشندہ ستارے، صفحات: 8–9، 111–112
 حبیب احمد اعمیٰ
 حکیم ابو البرکات، کلکتہ
 جنید احمد بنارسی
 راحت علی خان نانپاروی
 شبیر احمد دربھنگوی
 شکیل احمد سیتاپوری، سابق استاذ دار العلوم دیوبند
 عابد علی سالارگنجی
 عبد الباری قاضی پوروی
 عبد الرحیم بستوی، استاذ منطق و فلسفہ دار العلوم دیوبند
 عبد الرزاق سونی پتی
 عبد العلی فاروقی، مہتمم دار العلوم فاروقیہ اور مدیر ماہنامہ البدر، کاکوری، لکھنؤ
 عبد اللطیف لطیف بہرائچی
 عتیق احمد بستوی، استاذ حدیث و فقہ دار العلوم ندوۃ العلماء، لکھنؤ
 عزیز احمد نوری اکبرپوروی
 محمد الیاس بارہ بنکوی، استاذ حدیث مدرسہ کاشف العلوم، مغربی نظام الدین، دہلی
 محمد زکریا قاسمی سنبھلی، شیخ الحدیث دار العلوم ندوۃ العلماء، لکھنؤ
 محمد عرفان بیگ فخرپوری
 محمد نعمان بیگ فخرپوری
 ممتاز احمد بارہ بنکوی
 محبّ الرحمٰن بلیاوی

 رسالے 
 ماہنامہ "نورالعلوم"، فروری 2006ء سے شائع ہو رہا ہے۔امیر احمد قاسمی (2011)۔ نور العلوم کے درخشندہ ستارے، صفحہ: 16

 حوالہ جات 

زمرہ:بہرائچ
زمرہ:اتر پردیش کی جامعات
زمرہ:دیوبندی تعلیمی ادارے
زمرہ:تعلیمی ادارے بلحاظ سنہ تاسیس
زمرہ:تعلیمی ادارے
زمرہ:اسلامی تعلیم
زمرہ:بھارت میں تعلیم
زمرہ:بھارت میں 1931ء کی تاسیسات
زمرہ:1931ء میں قائم ہونے والے تعلیمی ادارے
زمرہ:بھارت میں مدارس